 NA KASSIM ADINASI KIONGOZI wa Azimio la Umoja-One Kenya Raila Odinga ametishia kwamba atabwaga hadharani sakata ya ufisadi akisema ndiyo chanzo cha bei ya mafuta kuendelea kupanda kila uchao. Bw Odinga ambaye alikuwa akihutubia mkutano wa hadhara katika uwanja wa Awelo amesema kuna bonge la sakaka katika sekta ya mafuta nchini. “Tumefanya uchunguzi wetu na wiki ijayo nitaanika sakata hiyo hapa nchini Kenya. Ufisadi katika sekta hiyo ni mkubwa na unahujumu maendeleo kote nchini,” amesema Bw Odinga. Akaongeza: “Hata (Rais wa Uganda Yoweri) Museveni ameapa kukoma kununua mafuta hapa Kenya kwa sababu ya ufisadi. Alisema hawezi kufadhili ufisadi nchini Kenya na ndiyo sababu anajitoa.” Waziri huyo mkuu wa zamani amedai kwamba serikali ‘inakulia’ Sh30 kwa kila lita ya mafuta yanayouzwa nchini. “Hii inahujumu na kumfinya mwananchi wa kawaida,” amesema. Kiongozi huyo wa chama cha Orange Democratic Movement (ODM) ameitaka serikali ikome kumfinya mwananchi wa kawaida. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  